તમે અઝગરને ખુબ વિનંતી કરી, તેનો કેસ લડવાની પણ તૈયારી બતાડી, પણ તે તમારી સામે કશુ બોલ્યો નહીં. ગુજરાત હાઈકોર્ટે અઝગર સહિત તમામ આરોપીઓને નિર્દોષ છોડી મુક્યા ત્યારે આપણા મનમાં રહેલી શંકા વધુ મજબુત થઈ. જો અઝગરે હરેનને માર્યો નથી તો કોણે માર્યો છે, તમે દિલ્હી સીબીઆઈની ઓફિસમાં પણ ઓછા ધક્કા નથી ખાધા. ત્યારે દિલ્હીમાં યુપીએ સરકાર હતી, અહેમદ પટેલના નામના સિક્કા પડતા હતા. તમે આ મામલે સીબીઆઈ ફરી તપાસ કરે અને સુપ્રીમ કોર્ટમાં અપીલ કરે તે માટે તેમને પણ તમે અનેક વખત મળ્યા પણ કોંગ્રેસવાળા પણ નમાલા સાબીત થાય, તેમને હરેનના નામે મોદી અને અમિત શાહને ગાળો આપવા સિવાય કોઈ રસ ન્હોતો. તેમણે પણ તમને કોઈ મદદ કરી નહીં, મારી અને હરેનની મિત્રતા તે કોર્પોરેટર હતો ત્યારની હતી. હું પ્રદિપસિંહ જાડેજા, હરેન અને બીમલ શાહ રોજ મળતા હતા.